पट्टी। गांव उबोके में मामूली विवाद के चलते कुछ लोगों ने बुजुर्ग व्यक्ति को ईंटों से हमला कर कत्ल कर डाला। घटना स्थल पर पहुंची पट्टी पुलिस ने लाश को कब्जे में ले लिया है।
हरजीत कौर निवासी उबोके ने बताया कि उसके दो बेटे अमृतसर में पेंट का काम करते हैं। वहां पर गांव का ही मलकीत सिंह, रोमी, कवल और हीरा सिंह भी सेनेटरी का काम करते हैं।
गत दिनों उनके बेटों का उक्त लोगों से मामूली झगड़ा हो गया। इसकी वह रंजिश रखने लगे। बुधवार को वह और उसका पति पाल सिंह (60) घर में बैठे थे, जबकि उनके दोनों बेटे घर में नहीं थे। इसी दौरान उक्त सभी आरोपी घर में घुस आए। आते ही उन्होंने गाली-गलौज करते हुए ईंटें और पत्थर फेंकने शुरू कर दिए।
ईंटें उसके पति पाल सिंह के सिर पर लग गई। इससे उनकी मौके पर ही मौत हो गई। शोर मचाने पर आरोपी फरार हो गए। घटना की सूचना उन्होंने तुरंत पुलिस को कर दी।पट्टी के डीएसपी दविंदर सिंह संधू और थाना प्रभारी राजविंदर कौर ने बताया कि आरोपियों के खिलाफ हत्या का मामला दर्ज किया गया है। वहीं दो आरोपियों को गिरफ्तार भी कर लिया गया है। पाल सिंह की लाश को पोस्टमार्टम के बाद परिजनों को सौंप दी गई है।
hin_Deva hin_Deva hin_Deva hin_Deva